# Matt Bomer

Matt Bomer (Webster Groves, 11 d'octubre de 1977) és un actor estatunidenc. És el guanyador d'un Globus d'Or i d'un Premi de la Crítica Televisiva, també compta amb una nominació als Primetime Emmy.
Al 2000, feu el seu debut a la televisió amb la sèrie All My Children. En els seus inicis aparegué en sèries com Guiding Light, Tru Calling o Traveler. El 2007, gràcies al seu paper a la sèrie Chuck, Bomer començà a guanyar reconeixement. Entre el 2009 i el 2014, Bomer interpretà a Neal Caffrey a la sèrie White Collar. També ha aparegut en diferents papers secundaris de pel·lícules com Flightplan (2005), el seu debut a la gran pantalla, In Time (2011), Magic Mike (2012) i la seva seqüela Magic Mike XXL (2015), The Nice Guys (2016) o The Magnificent Seven (2017). El 2014, donà vida a Felix Turner a la pel·lícula de 2014 The Normal Heart i, per la seva interpretació, guanyà un Globus d'Or i rebé una nominació als Primetime Emmy. El 2014 Bomer feu una aparició durant la quarta temporada de la sèrie de televisió antològica American Horror Story; per la cinquena temporada, passà a interpretar un personatge recurrent.
Bomer també ha fet alguna actuació sobre l'escenari; interpretà a Jeff Zarrillo a la producció de Broadway de 8 i, l'any següent reprengué el paper al Wilshire Ebell Theatre de Los Angeles. El 2018, donà vida a Donald a la reestrena a Broadway de The Boys in the Band i, al 2020, tornà a interpretar el paper a la pel·lícula del mateix nom.

## Primers anys i educació

Matthew Staton Bomer nasqué a Webster Groves, Missouri. És fill de Sissi i John O'Neill Bomer IV, qui jugà per l'equip de futbol americà Dallas Cowboys. Bomer té una germana. Tot i néixer a Missouri, Bomer creixé a Spring, Texas i estudià a l'Escola Secundària Klein (Klein High School). Durant l'escola secundària, Bomer jugà a a futbol americà, com el seu pare, però l'últim any ho deixà i es centrà en l'actuació.
Bomer estudià a la Universitat Carnegie Mellon i es graduà el 2001 amb un títol en Belles Arts.

## Carrera
### 2000–2004: Inicis

Després de graduar-se, Bomer es traslladà a Nova York per començar la seva carrera. L'any 2000, Bomer debutà a la televisió en un episodi de la sèrie All My Children, on interpretà a Ian Kipling. Dos anys més tard, aparegué en un episodi de la sèrie canadenca Relic Hunter.
El 2001, aparegué a la sèrie Guiding Light en el paper de Ben Reade, un personatge recurrent. La seva última aparició fou el 2003, després que es revelés que Reade era un assassí en sèrie.
Entre el 2003 i el 2004, Bomer donà vida a Luc Johnston durant la primera temporada de la sèrie Tru Calling. A l'agost de 2003, Bomer tornà breument als escenaris per aparèixer a la producció de Roullete que es realitzà al Powerhouse Theater (Nova York). Un any més tard, aparegué en un episodi de la sèrie North Shore.

### 2005–2009: Transició al cinema i White Collar

El 2005, Bomer debutà al cinema amb la pel·lícula Flightplan, on interpretà a un auxiliar de vol. La pel·lícula fou protagonitzada per Jodie Foster i dirigida per Robert Schwentke. L'any següent aparegué a la pel·lícula de terror The Texas Chainsaw Massacre: The Beginning, interpretant a Eric, un veterà de la Guerra del Vietnam. Aquell mateix any tingué un paper a la seva primera pel·lícula de televisió, titulada Amy Coyne.
El 2007, Bomer feu seu debut com a protagonista en una sèrie de televisió, a la sèrie de la cadena ABC Traveler. Interpretà a un jove que és acusat de ser terrorista després de fer una carrera dins un museu; actuà juntament amb Logan Marshall-Green, Aaron Stanford i Viola Davis. La sèrie fou cancel·lada després de l'emissió de la primera temporada. Aquell mateix any, i fins al 2009, aparegué a la sèrie Chuck, en la que donà vida a Bryce Larkin un agent de la CIA. Entre l'11 i el 22 de juliol, interpretà a Ernest Hemingway a l'obra de teatre Villa America.
El 2009, Bomer començà a interpretar a Neal Caffrey, el protagonista de la sèrie White Collar, on actuà al costat de Tim DeKay, Willie Garson i Tiffani Thiessen. La sèrie s'estrenà el 23 d'agost de 2009 al canal USA Network. La seva actuació i la de la resta del repartiment sigué ben rebuda. Per la seva actuació, Bomer guanyà el premi a Millor actor de drama per cable. La sèrie acabà el 2014, després de 6 temporades.

### 2010–2015: Reconeixement

El setembre de 2011, Bomer feu el seu debut a Broadway quan interpretà a Jeff Zarrillo a l'obra de teatre 8. La producció fou dirigida per Joe Mantello i presentada a l'Eugene O'Neill Theatre (Nova York). El 2012, reprengué el paper en la producció que es realitzà al Wilshire Ebell Theatre de Los Angeles. El 2011, també aparegué a la pel·lícula dirigida per Andrew Niccol i protagonitzada per Justin Timberlake, Amanda Seyfried i Cillian Murphy In Time, on donà vida a Henry Hamilton, un home de 105 anys.
A l'abril del 2012, Bomer feu una aparició com a convidat a la tercera temporada de la sèrie de televisió musical Glee interpretant al germà del personatge Blaine Anderson (interpretat per Darren Criss). La seva aparició fou ben rebuda, tant per la crítica com pel públic. Per la seva interpretació, guanyà el Premi Gold Derby al millor actor convidat de comèdia.
El 2012, Bomer aparegué en el paper de Ken a la pel·lícula Magic Mike, protagonitzada per Channing Tatum i dirigida per Steven Soderbergh. Per preparar-se pel seu paper, Bomer entrenà amb un grup de Los Angeles. La pel·lícula s'estrenà el 24 de juny de 2014 i sigué rebuda per la crítica. Per aquesta pel·lícula, Bomer es retrobà amb Joe Manganiello, actor amb qui estudià a la universitat. Bomer i els seus companys de repartiment foren nominats a la gala dels Premis MTV Movie de 2012 en la categoria de Millor moment musical. L'any següent, Bomer feu una aparició com a convidat a la sèrie de NBC The New Normal. Aquell mateix any, també donà veu a Superman a la pel·lícula d'animació Superman: Unbound.
El primer projecte de Bomer el 2014 fou la pel·lícula A Winter's Tale, on interpretà al pare del personatge de Colin Farrell. També el 2014, Bomer interpretà al personatge de Ted a la pel·lícula Space Station 76. En el seu següent projecte, Bomer aparegué al drama romàntic dirigida per Ryan Murphy The Normal Heart, on interpretà a Felix Turner un escriptor del diari The New York Times i l'interès amorós del personatge interpretat per Mark Ruffalo. Bomer compartí pantalla amb Ruffalo, Jim Parsons, Julia Roberts i Alec Baldwin, entre d'altres. La pel·lícula rebé bones crítiques i la interpretació de Bomer tingué una rebuda positiva. Per la seva actuació, Bomer rebé la primera nominació als Premis Emmy, en la categoria de millor actor secundari en una pel·lícula per a televisió o minisèrie i també guanyà el seu primer Globus d'Or en la categoria de millor actor secundari en sèrie, minisèrie o telefilm. Finalment, el 2014, Bomer aparegué a un episodi de la quarta temporada de la sèrie American Horror Story.
El 2015, Bomer reprengué el seu paper com a Ken a la pel·lícula Magic Mike XXL, la seqüela de Magic Mike (2012). Per aquesta pel·lícula, Bomer cantà dues de les cançons de la banda sonora, "Heaven", de Bryan Adams, i "Untitled (How Does It Feel)", de D'Angelo. Després de participar en la quarta temporada d'American Horror Story, Bomer fou escollit per ser un dels protagonistes de la cinquena temporada, interpretant a Donovan, el fill d'Iris (Kathy Bates) i l'estimat de La Comtessa (Lady Gaga).

### 2016–present: Cinema independent i Broadway

El 2016, Bomer interpretà, per primera vegada, a l'antagonista, a la pel·lícula The Nice Guys, en el paper de John Boy, un assassí. El film fou dirigit per Shane Black i Bomer compartí pantalla amb Ryan Gosling i Russell Crowe. Seguidament, tingué un paper a la pel·lícula western The Magnificent Seven, dirigida per Antoine Fuqua. EL 2016, també protagonitzà la sèrie The Last Tycoon, vagament basada en el llibre del mateix nom de Francis Scott Fitzgerald, interpretant a Monroe Stahr. Compartí pantalla amb Kelsey Grammer, Lily Collins i Dominique McElligott. El 2017, juntament amb Josh Wiggins, protagonitzà la pel·lícula Walking Out, que s'estrenà el 6 d'octubre de 2017. La pel·lícula i l'actuació de Bomer tingueren una bona rebuda entre la crítica. Aquell mateix any, Bomer aparagué a la pel·lícula Anything, en el debut directorial de Timothy McNeil, en el paper de Freda Von Rhenburg, una dona trans. Anything fou estrenada el 17 de juny de 2017 i, tot i les crítiques de la comunitat trans per donar el paper d'una dona trans a un home cisgènere, l'actuació de Bomer rebé bones crítiques.
El 2018, Bomer feu el seu debut com a director a la sèrie The Assassination of Gianni Versace: American Crime Story, en l'episodi titulat "Creator/Destroyer". També al 2018, Bomer debutà a Broadway, a l'obra de teatre The Boys in the Band, la qual segueix a un grup d'amics que es retroben per celebrar un aniversari. Compartí escenari amb Jim Parsons, Zachary Quinto, Andrew Rannells i Charlie Carver. L'obra guanyà el Premi Tony a millor reestrena d'una obra de teatre. El 2018, Bomer aparegué en tres pel·lícules més: a la de ciència-ficció Jonathan, on només apareix en una escena, a la comèdia dramàtica Papi Chulo interpretant a Sean, un meteoròleg, i al drama Viper Club en el paper de Sam. Entre el 2018 i el 2019, tingué un paper com a convidat a la sèrie Will & Grace, on interpretà a McCoy Whitman, un interès amorós del protagonista.
El 2019, Bomer començà a interpretar a Negative Man a la sèrie de superherois de DC Universe Doom Patrol. Bomer donà veu al personatge de Negative Man i aparegué com a Larry Trainor durant les escenes flashback. La sèrie tingué un total de quatre temporades. El 2020, Bomer reprengué el seu paper de The Boys in the Band, però aquesta vegada l'interpretà a la pel·lícula al costat dels mateixos actors amb qui compartí escenari. Aquell mateix any, aparegué a la tercera temporada de The Sinner, en el paper de Jamie Burns. El 2021, aparegué, en el paper de Michael Winslow, en els dos primers episodis d'American Horror Stories, l'spin-off d'American Horror Story. També el 2020, Bomer donà veu a Barry Allen / Flash a la pel·lícula d'animació Justice Society: World War II, paper que tornà a reprendre el 2023 a Legion of Super-Heroes.
El 2022, interpretà a Jack Beck, un dels personatges principals de la minisèrie de Netflix Echoes. El 2023, tornà a posar veu en una pel·lícula de DC Comics, Justice League: Warworld, aquesta vegada però al personatge "Old man" (home vell). Bomer reprengué el seu paper de Ken, per fer un cameo a la tercera entrega de Magic Mike, Magic Mike's Last Dance. També aparegué a la pel·lícula biogràfica Maestro, dirigida i protagonitzada per Bradley Cooper, en la que interpretà a David Oppenheim. Finalment, Bomer protagonitzà, al costat de Jonathan Bailey, la minisèrie romàntica Fellow Travelers, que segueix la relació romàntica entre el personatge de Bomer, Hawkins Fuller, i el de Bailey, Tim Laughlin, durant les diferents dècades. Bomer també fou productor executiu. Per la seva interpretació, rebé una nominació als Globus d'Or de 2024 en la categoria de millor actor en una minisèrie o telefilm, i també als Premis Satellite i als Premis de la Crítica Cinematogràfica en la mateixa categoria.

## Vida privada

El 2011, Bomer es casà amb Simon Halls, amb qui té tres fills, en Kit, en Walker i en Henry. Tot i casar-se el 2011, Bomer no sortí de l'armari fins al 2012, durant el discurs d'acceptació als Globus d'Or.

## Filmografia
### Cinema

| Any | Títol | Personatge | Notes |
| 2005 | Flightplan | Eric | |
| 2006 | The Texas Chainsaw Massacre: The Beginning | Eric Hill | |
| 2011 | In Time | Henry Hamilton | |
| 2012 | Magic Mike | Ken | |
| 2013 | Superman: Unbound | Superman | Veu; pel·lícula animada |
| 2014 | Winter's Tale (Conte d'hivern) | Home jove | |
| 2014 | Space Station 76 | Ted | |
| 2015 | Magic Mike XXL | Ken | |
| 2016 | The Nice Guys | John Boy | |
| 2016 | The Magnificent Seven (Els set magnífics) | Matthew Cullen | |
| 2017 | Walking Out | Cal | |
| 2017 | Anything | Freda Von Rhenburg | |
| 2018 | Jonathan | Ross Craine | |
| 2018 | Papi Chulo | Sean | |
| 2018 | Viper Club | Sam | |
| 2020 | The Boys in the Band | Donald | |
| 2021 | Justice Society: World War II | Barry Allen / Flash | Veu; pel·lícula animada |
| 2023 | Legion of Super-Heroes | Barry Allen / Flash | Veu; pel·lícula animada |
| 2023 | Magic Mike's Last Dance | Ken | Cameo |
| 2023 | Justice League: Warworld | Home vell | Veu; pel·lícula animada |
| 2023 | Maestro | David Oppenheim | |

### Televisió

| Any | Títol | Personatge | Notes |
| 2000 | All My Children | Ian Kipling | |
| 2001–03 | Guiding Light | Ben Reade | |
| 2002 | Relic Hunter | Conductor | |
| 2004 | Tru Calling | Luc Johnston | Recurrent |
| 2004 | North Shore | Ross | |
| 2005 | Amy Coyne | Chase | Pel·lícula de televisió |
| 2007 | Traveler | Jay Burchell | 8 episodis |
| 2007–09 | Chuck | Bryce Larkin | Recurrent |
| 2009–14 | White Collar | Neal Caffrey | Protagonista |
| 2012 | Glee | Cooper Anderson | Episodi: "Big Brother" |
| 2013 | The New Normal | Monty | 1 episodi |
| 2014 | The Normal Heart | Felix Turner | Pel·lícula de televisió |
| 2014 | American Horror Story: Freak Show | Andy | 1 episodi |
| 2015–16 | American Horror Story: Hotel | Donovan | 9 episodis |
| 2016–17 | The Last Tycoon | Monroe Stahr | Protagonista, 9 episodis |
| 2018 | The Assassination of Gianni Versace: American Crime Story | — | Director; Episodi: "Creator/Destroyer" |
| 2018–20 | Will & Grace | McCoy Whitman | Convidat |
| 2019–23 | Doom Patrol | Larry Trainor / Negative Man | Protagonista |
| 2020 | The Sinner | Jamie Burns | 3a temporada, 8 episodis |
| 2021 | American Horror Stories | Michael Winslow | 2 episodis |
| 2022 | Echoes | Jack Beck | Protagonista, 7 episodis |
| 2023 | Fellow Travelers | Hawkins "Hawk" Fuller | Protagonista, 8 episodis |

### Teatre

| Any | Títol | Personatge | Teatre |
| 2003 | Roulette | Jock | Teatre Powerhouse |
| 2007 | Villa America | Ernest Hemingway | Williamstown Theatre Festival |
| 2011 | 8 | Jeff Zarrillo | Eugene O'Neill Theatre |
| 2012 | 8 | Jeff Zarrillo | Wilshire Ebell Theatre |
| 2018 | The Boys in The Band | Donald | Booth Theatre |

## Premis i nominacions

| Premis | Any | Categoria | Feina | Resultat |
| Broadway.com Audience Awards | 2019 | The Boys in the Band | Actor preferit en una obra de teatre | Nominat |
| Broadway.com Audience Awards | 2019 | The Boys in the Band | Millor actuació revelació masculina | Nominat |
| Premis de la Crítica Televisiva | 2014 | Millor actor secundari en una pel·lícula o minisèrie | The Normal Heart | Guanyador |
| Premis de la Crítica Televisiva | 2024 | Millor actor en una pel·lícula o sèrie | Fellow Travelers | Nominat |
| Premis Dorian | 2015 | The Normal Heart | Actuació de l'any - Actor | Nominat |
| Premis Globus d'Or | 2015 | Millor actor secundari en sèrie, minisèrie o telefilm | The Normal Heart | Guanyador |
| Premis Globus d'Or | 2024 | Millor actor en minisèrie o telefilm | Fellow Travelers | Nominat |
| Premis Primetime Emmy | 2014 | Millor actor secundari en una minisèrie, sèrie antològica o telefilm | The Normal Heart | Nominat |
| Satellite Awards | 2015 | The Normal Heart | Millor actor secundari en una minisèrie, sèrie o telefilm | Nominat |
| Satellite Awards | 2024 | Fellow Travelers | Millor actor en una minisèrie o telefilm | Nominat |
| Premis Screen Actors Guild | 2024 | Fellow Travelers | Millor actor en una minisèrie o telefilm | Nominat |
| TV Guide Awards | 2014 | White Collar | Duo preferit | Nominat |

## Referències

* ↑ «Matt Bomer». Playbill. Arxivat de l'original el 7 juny 2023. [Consulta: 30 octubre 2023].
* ↑ Karnick, Ruby. «50 Facts About Matt Bomer – Magic Mike’s Ken». BoomsBeat, 16-07-2015. Arxivat de l'original el 30 octubre 2023. [Consulta: 30 octubre 2023].
* 1 2 «Matt Bomer». New York Theatre Guide. Arxivat de l'original el 7 de juny 2023. [Consulta: 31 d’octubre 2023].
* ↑ Knutzen, Eirik. «TV Close-Up: Matthew Bomer». bendweekly.com, 01-06-2007. Arxivat de l'original el 16 octubre 2015. [Consulta: 1r novembre 2023].
* ↑ «John Bomer». Pro Football Archives. Arxivat de l'original el 6 d’abril 2023. [Consulta: 30 octubre 2023].
* ↑ «How Matt Bomer Channeled ‘Magic Mike’ Stripper Character in Real Life». ABC News, 24-06-2015. Arxivat de l'original el 19 de setembre 2015. [Consulta: 30 octubre 2023].
* ↑ Bova, Dan. «Matt Bomer and Bill Pullman Are Ready for a New Season of The Sinner—and the Super Bowl». Parade, 24-01-2020. Arxivat de l'original el 7 d’abril 2023. [Consulta: 1r novembre 2023].
* ↑ «The Best of Primetime». cmu.edu. Arxivat de l'original el 23 setembre 2021. [Consulta: 1r novembre 2023].
* 1 2 JP. «El hombre perfecto sí existe y se llama Matt Bomer». eonline.com, 26-07-2012. Arxivat de l'original el 1 novembre 2023. [Consulta: 1r novembre 2023].
* 1 2 Bova, Dan. «Matt Bomer Says He Was 'Terrified' in His First Credited Role—Opposite Susan Lucci». Parade, 24-01-2020. Arxivat de l'original el 29 de gener 2023. [Consulta: 1r novembre 2023].
* 1 2 Seyram. «Why Is Matt Bomer Famous?». abtc.ng, 12-10-2023. Arxivat de l'original el 1 de novembre 2023. [Consulta: 1r novembre 2023].
* ↑ «13. Fire In The Sky - Relic Hunter (Season 3, Episode 13)». tv.apple.com. [Consulta: 1r novembre 2023].
* 1 2 «Matt Bomer Recalls Ben Reade's Dark Storylines On Guiding Light Revealing He Told Writers: "Just Throw The Kitchen Sink At Me, And They Did!’». Michael Fairman TV, 27-06-2015. Arxivat de l'original el 9 de desembre 2022. [Consulta: 1r novembre 2023].
* ↑ Lyon, Joshua. «Magic Mike XXL's Matt Bomer Dishes on His Soap Opera Past». In Style, 24-06-2015. Arxivat de l'original el 16 de febrer 2018. [Consulta: 1r novembre 2023].
* 1 2 Clarendon, Dan. «12 Stars Who Appeared on ‘Tru Calling,’ Now 20 Years Old». TV Insider, 30-10-2023. Arxivat de l'original el 1 de novembre 2023. [Consulta: 1r novembre 2023].
* 1 2 «‘Roulette,’ a new play written by acclaimed film director and playwright Paul Weitz, to premiere as part of Powerhouse Theater’s special presentations.». College Relations Vassar, 01-08-2003. Arxivat de l'original el 29 agost 2006. [Consulta: 1r novembre 2023].
* 1 2 Blank, Matthew. «PHOTO CALL: Matt Bomer and Darren Criss in "Big Brother" Episode of "Glee"». Playbill, 05-04-2012. Arxivat de l'original el 1 novembre 2023. [Consulta: 1r novembre 2023].
* ↑ «Matt Bomer - Flightplan». popsugar.com. Arxivat de l'original el 9 abril 2016. [Consulta: 1r novembre 2023].
* 1 2 Jimeno, Diego. «Jodie Foster busca a su hija en 'Plan de vuelo: Desaparecida'». diezminutos.es, 05-06-2020. Arxivat de l'original el 27 maig 2022. [Consulta: 1r novembre 2023].
* 1 2 Lee, Nathan. «The Saga of Leatherface and His Signature Power Tool». The New York Times, 06-10-2006. Arxivat de l'original el 8 abril 2003. [Consulta: 1r novembre 2023].
* 1 2 «Matt Bomer». Giffoni Film Festival. Arxivat de l'original el 1 novembre 2023. [Consulta: 1r novembre 2023].
* 1 2 Stanley, Alessandra. «After a Museum Is Bombed, the Real Trouble Begins». The New York Times, 10-05-2007. Arxivat de l'original el 9 novembre 2023. [Consulta: 9 novembre 2023].
* ↑ DiGilio, David. «Closure». tvguide.com, 28-09-2007. Arxivat de l'original el 29 maig 2012. [Consulta: 9 novembre 2023].
* ↑ Richmond, Ray. «Traveler». The Hollywood Reporter, 10-05-2007. Arxivat de l'original el 9 juliol 2007. [Consulta: 9 novembre 2023].
* 1 2 Burlingame, Russ. «Matt Bomer On a Potential Chuck Return: "Oh, Hell Yes"». comicbook.com, 07-04-2021. Arxivat de l'original el 13 octubre 2023. [Consulta: 12 novembre 2023].
* ↑ «Villa America». Williamstown Theatre Festival. Arxivat de l'original el 28 març 2023. [Consulta: 12 novembre 2023].
* 1 2 Rizzo, Frank. «Villa America». Variety, 15-07-2007. Arxivat de l'original el 8 abril 2023. [Consulta: 12 novembre 2023].
* ↑ Andreeva, Nellie. «‘White Collar’ Stars & Creator Remember Willie Garson: “You Were the Best Of Us”». Deadline Hollywood, 21-09-2021. Arxivat de l'original el 10 setembre 2023. [Consulta: 12 novembre 2023].
* ↑ Carter, Bill. «Cougars, Crime and Witchcraft». The New York Times, 18-09-2009. Arxivat de l'original el 6 octubre 2022. [Consulta: 17 novembre 2023].
* ↑ «White Collar». Metacritic. Arxivat de l'original el 6 abril 2023. [Consulta: 17 novembre 2023].
* ↑ Bellafante, Ginia. «Con Man and Cops, With I.Q. to Spare», 22-10-2009. Arxivat de l'original el 21 setembre 2023. [Consulta: 17 novembre 2023].
* ↑ McNamara, Mary. «‘White Collar’ is best in class». Los Angeles Times, 23-10-2009. Arxivat de l'original el 8 abril 2023.
* ↑ Blake, Emily. «People's Choice Awards 2015: The winner's list». Entertainment Weekly, 07-01-2015. Arxivat de l'original el 8 novembre 2022. [Consulta: 17 novembre 2023].
* 1 2 Lynch, Jason. «'White Collar' boss talks show's final season -- and Matt Bomer's role in the finale». Entertainment Weekly, 03-06-2014. Arxivat de l'original el 25 octubre 2023. [Consulta: 17 novembre 2023].
* ↑ Robbins, Caryn. «Matt Bomer Joins Upcoming Reading of Dustin Lance Black Prop 8 Play as Husband to Cheyenne Jackson». Broadway World, 01-09-2011. Arxivat de l'original el 7 abril 2023. [Consulta: 17 novembre 2023].
* 1 2 Kinser, Jeremy. «Matt Bomer Joins Black's Prop. 8 Play». advocate.com, 31-08-2011. Arxivat de l'original el 17 de gener 2013. [Consulta: 17 novembre 2023].
* 1 2 Daunt, Tina. «Kevin Bacon, Chris Colfer Join George Clooney in Dustin Lance Black’s Prop 8 Play». The Hollywood Reporter, 15-02-2012. Arxivat de l'original el 28 març 2023. [Consulta: 17 novembre 2023].
* 1 2 Hopkins, Steve. «People are saying underrated 2011 movie perfectly predicts the world today». joe.co.uk. Arxivat de l'original el 13 octubre 2022. [Consulta: 27 novembre 2023].
* ↑ Dargis, Manohla. «Die Young, Stay Pretty, and Watch Your Clock». The New York Times, 27-10-2011. Arxivat de l'original el 14 octubre 2023. [Consulta: 27 novembre 2023].
* ↑ Goldberg, Lesley. «‘Glee’s’ Matt Bomer Teases Cooper Anderson’s Arrival: It’s an Emotional Tornado». The Hollywood Reporter, 28-03-2012. Arxivat de l'original el 4 abril 2023. [Consulta: 27 novembre 2023].
* ↑ Chaney, Jen. «‘Glee’ by the musical numbers: A very Matt Bomer episode». The Washington Post, 11-04-2012. [Consulta: 27 novembre 2023].
* ↑ VanDerWerff. «Glee: “Big Brother”». A.V. Club, 11-04-2012. Arxivat de l'original el 19 octubre 2015. [Consulta: 27 novembre 2023].
* ↑ Strecker, Erin. «Glee recap: Brotherly Love». Entertainment Weekly, 11-04-2012. Arxivat de l'original el 19 agost 2022. [Consulta: 27 novembre 2023].
* ↑ Montgomery, Daniel. «‘Breaking Bad’ and ‘Community’ win top honors at the Gold Derby TV Awards». Gold Derby, 20-09-2012. [Consulta: 27 novembre 2023].
* 1 2 Buchanan, Kyle. «Matthew Bomer Will Also Strip for Magic Mike». Vulture, 17-08-2011. Arxivat de l'original el 9 abril 2023. [Consulta: 2 desembre 2023].
* 1 2 3 Vineyard, Jennifer. «Matt Bomer on Playing a Stripping Ken Doll and Getting Licked in Magic Mike». Vulture, 18-01-2012. Arxivat de l'original el 7 abril 2023. [Consulta: 2 desembre 2023].
* ↑ Dargis, Manohla. «The Body Politic». The New York Times, 28-06-2012. Arxivat de l'original el 24 novembre 2023. [Consulta: 2 desembre 2023].
* ↑ Rooney, David. «Magic Mike: Film Review». The Hollywood Reporter, 24-06-2012. Arxivat de l'original el 11 abril 2023. [Consulta: 2 desembre 2023].
* ↑ Gleiberman, Owen. «Magic Mike». Entertainment Weekly, 29-06-2012. Arxivat de l'original el 19 abril 2023. [Consulta: 2 desembre 2023].
* ↑ Warner, Denise. «2013 MTV Movie Awards winners list». Entertainment Weekly, 14-04-2013. Arxivat de l'original el 28 novembre 2023. [Consulta: 2 desembre 2023].
* 1 2 Prudom, Laura. «'The New Normal': Matt Bomer And Cast Preview 'The Goldie Rush,' Talk One Million Moms». HuffPost, 08-01-2013. Arxivat de l'original el 2 desembre 2023. [Consulta: 2 desembre 2023].
* 1 2 Lowry, Brian. «Superman: Unbound». Variety, 29-04-2013. Arxivat de l'original el 13 abril 2023. [Consulta: 2 desembre 2023].
* 1 2 Setoodeh, Ramin. «Will Smith Makes Surprise Appearance in ‘Winter’s Tale’». Variety, 12-02-2014. Arxivat de l'original el 15 març 2023. [Consulta: 6 desembre 2023].
* 1 2 Goss, William. «SXSW Review: ‘Space Station 76’ Starring Patrick Wilson, Liv Tyler & Matt Bomer». IndieWire, 15-03-2014. Arxivat de l'original el 6 desembre 2023. [Consulta: 6 desembre 2023].
* 1 2 Kit, Borys. «Julia Roberts, Alec Baldwin, Matt Bomer and Jim Parsons to Star in Ryan Murphy’s Next Film (Exclusive)». The Hollywood Reporter, 20-01-2012. Arxivat de l'original el 27 agost 2023. [Consulta: 6 desembre 2023].
* ↑ Gilbert, Matthew. «‘The Normal Heart’: A shattering war». The Boston Globe, 22-05-2014. Arxivat de l'original el 23 maig 2014. [Consulta: 6 desembre 2023].
* ↑ Goodman, Tim. «‘The Normal Heart’: TV Review». The Hollywood Reporter, 21-05-2014. Arxivat de l'original el 31 maig 2023. [Consulta: 6 desembre 2023].
* ↑ Maerz, Melissa. «Review: 'The Normal Heart'». Entertainment Weekly, 23-05-2014. Arxivat de l'original el 6 octubre 2022. [Consulta: 6 desembre 2023].
* ↑ «TVLine’s Performer of the Week: Matt Bomer». TV Line, 31-05-2014. Arxivat de l'original el 29 juliol 2023. [Consulta: 6 desembre 2023].
* 1 2 «Matt Bomer». Emmys. Arxivat de l'original el 29 gener 2023. [Consulta: 6 desembre 2023].
* ↑ Hod, Itay. «Golden Globe Awards: Matt Bomer Scores First Ever Major Win (Video)». The Wrap, 11-01-2015. Arxivat de l'original el 3 juliol 2022. [Consulta: 6 desembre 2023].
* ↑ «2015 Golden Globe Awards: The Winners». Golden Globe Awards, 12-01-2015. Arxivat de l'original el 13 juny 2023. [Consulta: 6 desembre 2023].
* 1 2 Piester, Lauren. «Matt Bomer's AHS: Freak Show Appearance Joins the Show's Most Shocking Moments». E!, 06-11-2014. Arxivat de l'original el 10 abril 2023. [Consulta: 16 desembre 2023].
* 1 2 «Matt Bomer bares his soul in Magic Mike XXL». NZ Herald, 05-07-2015. Arxivat de l'original el 16 desembre 2023. [Consulta: 16 desembre 2023].
* ↑ Coder, Maria. «Matt Bomer Tells 'Late Night's' Seth Meyers: Singing Helped Me Strip in 'Magic Mike XXL'». People, 25-06-2015. Arxivat de l'original el 26 juny 2022. [Consulta: 16 desembre 2023].
* ↑ Goldberg, Lesley. «‘American Horror Story’: Matt Bomer, Cheyenne Jackson Check Into ‘Hotel’». The Hollywood Reporter, 15-03-2015. Arxivat de l'original el 3 febrer 2023. [Consulta: 16 desembre 2023].
* 1 2 Upadhyaya, Kayla Kumari. «‘AHS: Hotel’ Star Matt Bomer on Donovan’s Mommy Issues». The Hollywood Reporter, 21-10-2015. Arxivat de l'original el 29 maig 2023. [Consulta: 16 desembre 2023].
* ↑ Schremph, Kelly. «This 'AHS: Hotel' Cast Is To Die For». Bustle, 07-10-2015. Arxivat de l'original el 8 agost 2022. [Consulta: 16 desembre 2023].
* 1 2 3 Luoma, Sarah. «Matt Bomer joins Ryan Gosling and Russell Crowe in The Nice Guys». Digital Spy, 03-10-2014. Arxivat de l'original el 16 desembre 2023. [Consulta: 16 desembre 2023].
* ↑ Lawrence, Derek. «Matt Bomer on that time Russell Crowe choked him for The Nice Guys». Enterteinment Weekly, 13-05-2016. Arxivat de l'original el 10 juny 2021. [Consulta: 16 desembre 2023].
* 1 2 Kit, Borys. «Matt Bomer Joining Denzel Washington, Chris Pratt in ‘Magnificent Seven’ (Exclusive)». The Hollywood Reporter, 14-05-2015. Arxivat de l'original el 5 abril 2023. [Consulta: 16 desembre 2023].
* 1 2 Smith, Krista. «Matt Bomer Talks Embodying Old-Hollywood Glamour in The Last Tycoon». Vanity Fair, 23-06-2016. Arxivat de l'original el 27 novembre 2022. [Consulta: 23 desembre 2023].
* 1 2 Rizzo, Carita. «MATT BOMER TALKS PARENTHOOD, GETTING HIS START IN ACTING, AND HIS NEW DRAMA 'WALKING OUT'». Boston Common, 28-09-2017. Arxivat de l'original el 4 febrer 2018. [Consulta: 23 desembre 2023].
* ↑ Ehrlich, David. «Walking Out’ Review: A Brilliant Matt Bomer Helps This Coming-of-Age Story Survive Its Setbacks». IndieWire, 06-10-2017. Arxivat de l'original el 6 abril 2023. [Consulta: 23 desembre 2023].
* ↑ Ebiri, Bilge. «The 17 Most Overlooked Performances of 2017». The Village Voice, 27-12-2017. Arxivat de l'original el 23 desembre 2023. [Consulta: 23 desembre 2023].
* ↑ Chang, Justin. «Review: ‘Walking Out’ is a brutal, hauntingly beautiful survival drama». Los Angeles Times, 12-10-2017. Arxivat de l'original el 6 abril 2023. [Consulta: 23 desembre 2023].
* 1 2 McNary, Dave. «Matt Bomer, John Carroll Lynch to Star in Transgender Drama ‘Anything’». Variety, 29-08-2016. Arxivat de l'original el 26 agost 2023. [Consulta: 23 desembre 2023].
* ↑ «Mark Ruffalo Defends Matt Bomer Amid Transgender Casting Criticism». The Hollywood Reporter, 01-09-2016. Arxivat de l'original el 2 desembre 2023. [Consulta: 23 desembre 2023].
* ↑ Reed, Rex. «Matt Bomer Musters a Poignant Mix of Pain and Tenderness in ‘Anything’». Observer, 11-05-2018. Arxivat de l'original el 8 abril 2023. [Consulta: 23 desembre 2023].
* ↑ Shager, Nick. «Film Review: ‘Anything’». Variety, 20-04-2018. Arxivat de l'original el 15 octubre 2022. [Consulta: 23 desembre 2023].
* ↑ Frosch, Jon. «‘Anything’: Film Review». The Hollywood Reporter, 19-06-2017. Arxivat de l'original el 7 abril 2023. [Consulta: 23 desembre 2023].
* 1 2 Greene, Steve. «‘American Crime Story: Versace’ Director Matt Bomer on Bringing Three Different Continents to Life Within L.A. City Limits». IndiWire, 14-03-2018. Arxivat de l'original el 23 desembre 2023. [Consulta: 23 desembre 2023].
* ↑ «The Boys in the Band». Playbill. [Consulta: 23 desembre 2023].
* 1 2 Cox, Gordon. «Matt Bomer, Jim Parsons, Zachary Quinto Lead Cast of Broadway’s ‘Boys in the Band’». Variety, 01-11-2017. Arxivat de l'original el 8 abril 2023. [Consulta: 23 desembre 2023].
* ↑ Libbey, Peter. «2019 Tony Award Winners: Full List». The New York Times, 09-06-2019. Arxivat de l'original el 26 març 2023. [Consulta: 23 desembre 2023].
* 1 2 Harvey, Dennis. «Film Review: ‘Jonathan’». Variety, 21-04-2018. Arxivat de l'original el 6 abril 2023. [Consulta: 23 desembre 2023].
* 1 2 Bugbee, Teo. «‘Papi Chulo’ Review: Another White Person Goes on a Journey». The New York Times, 06-06-2019. Arxivat de l'original el 8 novembre 2020. [Consulta: 23 desembre 2023].
* 1 2 Fear, David. «‘Viper Club’ Review: A Kinder, Gentler Desperate-Mother Melodrama». Rolling Stone, 26-10-2018. Arxivat de l'original el 8 abril 2023. [Consulta: 23 desembre 2023].
* 1 2 Petski, Denise. «‘Will & Grace’: Molly Shannon Returns For Season 10; Matt Bomer Gets Additional Episodes». Deadline Hollywood, 19-10-2018. Arxivat de l'original el 9 juny 2023. [Consulta: 24 desembre 2023].
* 1 2 3 Andreeva, Nellie. «‘Doom Patrol’: Matt Bomer To Star As Negative Man In DC Universe TV Series». Deadline Hollywood, 03-10-2018. Arxivat de l'original el 2 novembre 2023. [Consulta: 24 desembre 2023].
* ↑ Andreeva, Nellie. «‘Titans’ & ‘Doom Patrol’ To End With Seasons 4 On HBO Max». Deadline Hollwood, 25-01-2023. Arxivat de l'original el 21 desembre 2023. [Consulta: 24 desembre 2023].
* 1 2 Kenny, Glenn. «‘The Boys in the Band’ Review: How Far Have We Come, Really?». The Hollywood Reporter, 30-09-2020. Arxivat de l'original el 23 maig 2023. [Consulta: 24 desembre 2023].
* 1 2 Power, Ed. «Nietzsche meets Netflix: the killer philosophy behind The Sinner». The Telegraph, 01-07-2020. Arxivat de l'original el 26 febrer 2023. [Consulta: 24 desembre 2023].
* 1 2 Ryu, Jenna. «'American Horror Stories': Paris Jackson says her vindictive character 'makes my blood boil'». USA Today. Arxivat de l'original el 3 setembre 2022. [Consulta: 9 gener 2024].
* 1 2 Schedeen, Jesse. «Justice Society: World War II Review». IGN, 04-11-2022. Arxivat de l'original el 29 setembre 2023. [Consulta: 9 gener 2024].
* 1 2 Couch, Aaron. «DC’s ‘Legion of Super-Heroes’ Sets Voice Cast With Meg Donnelly and Harry Shum Jr. to Star (Exclusive)». The Hollywood Reporter, 13-10-2022. Arxivat de l'original el 19 març 2023. [Consulta: 9 gener 2024].
* 1 2 Andreeva, Nellie. «Matt Bomer To Star In ‘Echoes’ Netflix Limited Series». Deadline Hollywood, 29-07-2021. Arxivat de l'original el 7 desembre 2022. [Consulta: 9 gener 2024].
* 1 2 Couch, Aaron. «‘Justice League: Warworld’ Cast Unveiled (Exclusive)». The Hollywood Reporter, 27-04-2023. Arxivat de l'original el 22 juny 2023. [Consulta: 9 gener 2024].
* 1 2 Rothkopf, Joshua. «Back on the grind: Which original cast members return in Magic Mike's Last Dance?». Entertainment Weekly, 10-02-2023. Arxivat de l'original el 8 gener 2024. [Consulta: 9 gener 2024].
* 1 2 Ide, Wendy. «Maestro review – Bradley Cooper and Carey Mulligan make sweet music in dynamic Bernstein double act». The Guardian, 26-11-2023. Arxivat de l'original el 5 gener 2024. [Consulta: 9 gener 2024].
* 1 2 3 White, Peter. «Matt Bomer’s ‘Fellow Travelers’ Lands Series Order At Showtime». Deadline Hollywood, 20-04-2022. Arxivat de l'original el 21 març 2023. [Consulta: 9 gener 2024].
* ↑ Ettenhofer, Valerie. «‘Fellow Travelers’ is Phenomenal, As Is Jonathan Bailey», 10-11-2023. Arxivat de l'original el 23 desembre 2023. [Consulta: 9 gener 2024].
* 1 2 «Matt Bomer». Golden Globes. Arxivat de l'original el 7 gener 2024. [Consulta: 9 gener 2024].
* ↑ «IPA Reveals Nominations for the 28th Satellite™ Awards». International Press Academy, 18-12-2023. Arxivat de l'original el 21 desembre 2023. [Consulta: 9 gener 2024].
* ↑ Pedersen, Erik. «‘The Morning Show’ & ‘Succession’ Lead Critics Choice Awards TV Nominations». Deadline Hollywood, 05-12-2023. Arxivat de l'original el 12 desembre 2023. [Consulta: 9 gener 2024].
* ↑ Malkin, Mark. «Matt Bomer's Big Reveal: I've Been Married to My Husband...for Three Years!». E! Online, 22-04-2014. Arxivat de l'original el 11 abril 2023. [Consulta: 9 gener 2024].
* ↑ Sacks, Hannah. «Matt Bomer Says He's Raising His Three Sons in an Intersectional Environment: 'Let Them Find Their Own Way'». People, 06-12-2023. Arxivat de l'original el 17 desembre 2023. [Consulta: 9 gener 2024].
* ↑ «‘White Collar’s’ Matt Bomer Officially Comes Out as Gay at Awards Show (Video)». The Hollywood Reporter, 13-02-2012. Arxivat de l'original el 5 juny 2023. [Consulta: 9 gener 2024].
* ↑ Stack, Tim. «'Glee' scoop: Darren Criss talks working with Matt Bomer in tonight's episode and what's in store for the rest of the season». Entertainment Weekly, 10-04-2012. Arxivat de l'original el 8 abril 2023. [Consulta: 9 gener 2024].
* ↑ Wontorek, Paul. «Fan-Picked 2019 Broadway.com Audience Choice Award Nominations Announced; Be More Chill Leads With 12». broadway.com, 07-05-2019. Arxivat de l'original el May 7, 2019. [Consulta: 18 febrer 2024].
* ↑ Sandberg, Bryn. «Critics’ Choice Television Awards 2014: Complete Winners List». The Hollywood Reporter, 19-06-2014. Arxivat de l'original el 18 gener 2024. [Consulta: 13 febrer 2024].
* ↑ Brathwaite, Lester Fabian. «Oppenheimer, Barbie, The Bear lead 2024 Critics Choice Awards: See the full winners list». Entertainment Weekly, 14-01-2024. Arxivat de l'original el 23 gener 2024. [Consulta: 13 febrer 2024].
* ↑ «Past Winners». GALECA. Arxivat de l'original el January 3, 2020. [Consulta: 18 febrer 2024].
* ↑ «View Awards by Year: 2014». International Press Academy. Arxivat de l'original el June 20, 2017. [Consulta: 19 febrer 2018].
* ↑ «IPA Reveals Nominations for the 28th Satellite™ Awards», 18-12-2023. Arxivat de l'original el 16 gener 2024. [Consulta: 18 desembre 2023].
* ↑ «Nominees & Recipients - The 30th Screen Actors Guild Awards». Screen Actors Guild Awards. Arxivat de l'original el 16 gener 2024. [Consulta: 18 febrer 2024].
* ↑ «TV Guide Awards 2014 (Nominations + Voting link inside)». Gold Derby, 01-11-2014. Arxivat de l'original el 19 febrer 2017. [Consulta: 3 febrer 2018].

## Enllaços externs

* Matt Bomer a Allmovie (anglès)
* Matt Bomer a Internet Broadway Database (anglès)
* Matt Bomer a Internet Movie Database (anglès)